cyanic-selkie/wikianc huggingface dataset:
Εμβόλιο COVID-19 της Moderna
Συστατικά εμβολίου
μικρογραφία|[[Εθελοντισμός|Εθελόντρια νοσηλεύτρια του Ερυθρού Σταυρού, ετοιμάζει την δόση προς χορήγηση του εμβολίου mRNA-1273.]] Η κάθε δόση του εμβολίου είναι 0.5ml, δεν χρειάζεται αραίωση πριν την χρήση και περιέχει τα ακόλουθα συστατικά :
Διάρκεια ζωής εμβολίου
μικρογραφία|Συσκευασία φιαλιδίων πολλαπλών δόσεων του εμβολίου mRNA-1273. Το εμβόλιο mRNA-1273, διατηρείται σε ένα φιαλίδιο πολλαπλών δόσεων, το οποίο καταψύχεται σε θερμοκρασίες -25ºC έως-15ºC και πρέπει να φυλάσσεται στο χαρτόκουτο της συσκευασίας του, ώστε να προστατεύεται από το φως. Δεν θα πρέπει να φυλάσσεται σε θερμικά κουτιά με ξηρό πάγο, είτε σε καταψύκτες με θερμοκρασίες κάτω των -40ºC.Το mRNA-1273 μπορεί να διατηρηθεί σε απλές θερμοκρασίες ψυγείου 2ºC to 8°C το πολύ για 30 ημέρες μέχρι να χορηγηθούν. Τα φιαλίδια που δεν έχουν διατρηθεί, μπορούν να διατηρηθούν σε θερμοκρασίες 8ºC to 25°C το πολύ για 12 ώρες. Κανένα φιαλίδιο δεν πρέπει να επαναψυχθεί αλλά να απορριφθεί.
Τα φιαλίδια που έχουν διατρηθεί για να χορηγηθούν δόσεις, μπορούν να διατηρηθούν σε θερμοκρασίες 2ºC to 25°C το πολύ για 6 ώρες, μετά από αυτό το χρονικό διάστημα πρέπει να απορριφθούν και να μην ψυχθούν ξανά.
Αδειοδοτήσεις
Στις 18 Δεκεμβρίου 2020, το mRNA-1273 πήρε έγκριση από τον Οργανισμό Τροφίμων και Φαρμάκων στις Ηνωμένες Πολιτείες και ήταν το πρώτο σκεύασμα της moderna που εγκρίθηκε από τον οργανισμό. Οι εγκρίσεις που ακολούθησαν ενδεικτικά ήταν από τον Καναδά στις 23 Δεκεμβρίου, το Ισραήλ στις 5 Ιανουαρίου 2021 , την Ευρωπαϊκή Ένωση στις 6 Ιανουαρίου , στις 12 Ιανουαρίου από την Ελβετία και στις 3 Φεβρουαρίου από την Σιγκαπούρη.
Υγειονομικό προσωπικό στις Ηνωμένες Πολιτείες Αμερικής
Μία μελέτη που δημοσιεύτηκε στις 29 Μαρτίου 2021 αποτυπώνει την υψηλή αποτελεσματικότητα των mRNA εμβολίων ενάντια στον SARS-CoV-2 σε πραγματικές συνθήκες σε προσωπικό υγειονομικής περίθαλψης και άλλους εργαζόμενους πρώτης γραμμής. Αυτές οι ομάδες είναι πιο πιθανό από τον γενικό πληθυσμό να εκτεθούν στον ιό λόγω των επαγγελμάτων τους. Η μελέτη ερεύνησε την αποτελεσματικότητα, της αποτροπής μόλυνσης από τον SARS-CoV-2, των εμβολίων των Pfizer-BioNTech και της Moderna, με 3.950 συμμετέχοντες σε έξι πολιτείες της Αμερικής για 13 εβδομάδες, από 14 Δεκεμβρίου 2020 έως τις 13 Μαρτίου 2021.
Τα αποτελέσματα ήταν ταυτόσημα με αυτά των κλινικών δοκιμών και έδειξαν ότι μία δόση ήταν 80% αποτελεσματική ενάντια της μόλυνσης, ενώ ύστερα από την δεύτερη δόση το ποσοστό αυξανόταν στο 90%, 14 ημέρες μετά την χορήγηση της εκάστοτε δόσης. Επίσης καταγράφηκε ότι το σώμα μας χρειάζεται 2 εβδομάδες για να παράγει τα απαιτούμενα αντισώματα για την αποτροπή της μόλυνσης.
Η σημαντικότητα της μελέτης έγκειται στο γεγονός ότι οι συμμετέχοντες ελέγχονταν εργαστηριακά κάθε εβδομάδα, είτε είχαν συμπτώματα, είτε όχι. Από όσους βρέθηκαν θετικοί στον SARS-CoV-2, το 10.7% πέρασε την λοίμωξη ασυμπτωματικά, ενώ στο 58% ανιχνεύτηκε ο ιός πριν εκείνοι αναπτύξουν συμπτώματα. Η μεθοδολογία αυτή, οδήγησε στο συμπέρασμα ότι τα mRNA εμβόλια αποτρέπουν όλες τις μολύνσεις από τον SARS-CoV-2, όχι μόνο τις συμπτωματικές και μπορούν να εμποδίσουν την διασπορά του.
Προκαταρκτικά ευρήματα ασφάλειας εμβολίων mRNA COVID-19 σε εγκύους
Κατά την έναρξη της εμβολιαστικής εκστρατείας στις Ηνωμένες Πολιτείες Αμερικής χορηγούνταν εμβόλια mRNA. Από τις 14 Δεκεμβρίου 2020 έως τις 28 Φεβρουαρίου 2021, καταγράφηκαν ως έγκυες 35.691 γυναίκες ηλικίας 16 έως 54 ετών, ενώ 3.958 εγγράφηκαν στο μητρώο εγκυμοσύνης της έρευνας. Ο πόνος στο σημείο της ένεσης αναφέρθηκε συχνότερα μεταξύ εγκύων ατόμων από ό,τι σε μη έγκυες γυναίκες, ενώ ο πονοκέφαλος, η μυαλγία, τα ρίγη και ο πυρετός αναφέρθηκαν λιγότερο συχνά. Στα προκαταρκτικά ευρήματα δεν καταγράφηκαν προβλήματα ασφαλείας μεταξύ των εγκύων που έλαβαν εμβόλια mRNA για την COVID-19. Ωστόσο απαιτείται πιο μακροχρόνια παρακολούθηση των γυναικών που έμειναν έγκυες, της πορείας της εγκυμοσύνης και των βρεφών.
Εξωτερικοί σύνδεσμοι
Κατηγορία:Εμβόλια COVID-19
Ρίτσαρντ Ρέλφορντ
Ο Ρίτσαρντ Άλλεν Ρέλφορντ (γεννήθηκε στις 16 Φεβρουαρίου 1964) είναι ένας πρώην Αμερικανός επαγγελματίας καλαθοσφαιριστής. Γεννημένος στη Ριβιέρα Μπιτς της Φλόριντα, είχε ύψος 1,98 μέτρων και βάρος 104 κιλών και έπαιζε στη θέση του πάουερ φόργουορντ. Έπαιξε τέσσερα παιχνίδια στο ΝΒΑ και τρεις χρονιές στο Ισραηλινό Πρωτάθλημα.
Κολεγιακή σταδιοδρομία
Ο Ρέλφορντ έπαιξε κολεγιακό μπάσκετ στο Πανεπιστήμιο του Μίσιγκαν, με τους Μίσιγκαν Γούλβερινς.
Επαγγελματική πορεία
Ο Ρέλφορντ επιλέχθηκε με τη δεύτερη επιλογή του πέμπτου γύρου στο ντραφτ του NBA του 1986 από τους Ιντιάνα Πέισερς. Έπαιξε στους Σαν Αντόνιο Σπερς για 4 αγώνες την περίοδο 1987-88, έχοντας κατά μέσο όρο 4,0 πόντους και 1,8 ριμπάουντ ανά αγώνα.
Έπαιξε τρεις χρονιές στο Ισραηλινό Πρωτάθλημα. Την περίοδο 1989-90 είχε μέσο όρο 26,6 πόντους ανά παιχνίδι στο πρωτάθλημα και 9,2 ριμπάουντ ανά αγώνα.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Καλαθοσφαιριστές Σαν Αντόνιο Σπερς Κατηγορία:Πάουερ φόργουορντ Κατηγορία:Καλαθοσφαιριστές Παγκρατίου Κατηγορία:Καλαθοσφαιριστές Μακάμπι Ρισόν ΛεΖιόν Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Ηρακλείου Κατηγορία:Καλαθοσφαιριστές Χάποελ Ολόν Κατηγορία:Καλαθοσφαιριστές Δάφνης Κατηγορία:Καλαθοσφαιριστές ΚΜ 1939 Κανάριας Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΛ Λεμεσού Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Σελίδες με μη επιθεωρημένες μεταφράσεις
Κλιντ Ρίτσαρντσον
Ο Κλιντ Ρίτσαρντσον Τζούνιορ (γεννήθηκε στις 7 Αυγούστου 1956) είναι Αμερικανός πρώην επαγγελματίας καλαθοσφαιριστής που επιλέχθηκε από τους Φιλαδέλφεια 76ερς στον δεύτερο γύρο (36η επιλογή συνολικά) του ντραφτ του ΝΒΑ του 1979. Ως γκαρντ με ύψος 1,91 μέτρων από το Πανεπιστήμιο του Σιάτλ, ο Ρίτσαρντσον έπαιξε για εννιά χρόνια στο ΝΒΑ, από το 1980 έως το 1989, με τους 76ερς και τους Ιντιάνα Πέισερς. Έπαιξε επίσης για μία χρονιά (μόνο αγώνες για το Ευρωπαϊκό Κύπελλο) σε μία από τις κορυφαίες ελληνικές ομάδες, την ΑΕΚ, καθώς και έναν χρόνο στην Ιταλία. Κατά τη διάρκεια της σταδιοδρομίας του στο ΝΒΑ, ο Ρίτσαρντσον έπαιξε σε 586 αγώνες και σημείωσε συνολικά 4.084 πόντους. Η καλύτερή του χρονιά ως επαγγελματίας ήρθε την περίοδο 1985-86 ως μέλος των Πέισερς, εμφανίστηκε σε 82 αγώνες και είχε μέσο όρο 9,7 πόντους. Ο Ρίτσαρντσον ήταν μέλος της ομάδας πρωταθλητών NBA 76ερς του 1982-83.
Στις αρχές της πορείας του στο ΝΒΑ, ο Ρίτσαρντσον ανέφερε τους Μάτζικ Τζόνσον, Σίντνεϊ Μόνκριφ, Έλστον Τέρνερ, Μάικλ Κούπερ και Ντον Κόλινς ως τους καλύτερους ριμπάουντερ στα μετόπισθεν, οι περισσότεροι από τους οποίους ήταν πρώην φόργουορντ κολεγίου.
Εξωτερικοί σύνδεσμοι
Κατηγορία:Σούτινγκ γκαρντ Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Λος Άντζελες Κλίπερς Κατηγορία:Καλαθοσφαιριστές Α1 Εθνικής Ελλάδας Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΑΕΚ Κατηγορία:Σελίδες με μη επιθεωρημένες μεταφράσεις
Αντινοείς
Οι Αντινοείς (Ἀντινοεῖς), (ο δήμος: Αντινοείων) ήταν αρχαίος οικισμός - πόλη και δήμος της Αδριανίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Αντινοείς) ονομάζονταν και οι δημότες του δήμου αυτού.
Ονομασία
thumb|left|150px|[[Ρωμαϊκή εποχή|Ρωμαϊκή προτομή του Αντίνοου, περί το 130/140, Εθνικό Αρχαιολογικό Μουσείο, Αθήνα.]] Ο δήμος πήρε το όνομά του, από τον επώνυμο ήρωα Αντίνοο, (111–130), ο οποίος ήταν φίλος και ευνοούμενος του Ρωμαίου αυτοκράτορα Αδριανού. Ο Αντίνοος ήταν νέος εξαιρετικής ομορφιάς, ο οποίος πνίγηκε στα νερά του Νείλου, σε ηλικία περίπου 18 ή 19 ετών, με την πεποίθηση ότι η θυσία του αυτή θα βοηθούσε στο να παραταθεί η ζωή του προστάτη του. Συντετριμμένος από το θάνατο του, ο Αδριανός, διέταξε προς τιμήν του να στηθούν αγάλματα του Αντίνοου σε πολλά μέρη της αυτοκρατορίας του, θέσπισε αγώνες, ενώ δόθηκε και η ονομασία του Αντίνοου στην πόλη της Αιγύπτου, η οποία ιδρύθηκε από τον Αδριανό, γνωστή ως η Αντινοόπολις (Ἀντινόου πόλις) ή Αντινόη ή Αντινόεια ή Αδριανούπολις Αιγύπτου, ενώ παράλληλα δόθηκε και η ονομασία στον δήμο αυτόν της αρχαίας Αθήνας.
Τοποθεσία του αρχαίου δήμου
Ο δήμος των Αντινοείων, ο οποίος δημιουργήθηκε αποκλειστικά για να ενταχθεί στην Αδριανίδα φυλή, ήταν δήμος του Άστεως, καθώς βρισκόταν στο νέο τμήμα, που ιδρύθηκε από τον Ρωμαίο αυτοκράτορα Αδριανό, στην πόλη της αρχαίας Αθήνας, αλλά σε γενικές γραμμές η ακριβής τοποθεσία του δήμου αυτού είναι άγνωστη και αβέβαιη, καθώς δεν έχει προσδιορισθεί και δεν έχει ακόμα ταυτιστεί επακριβώς.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αδριανίδας φυλής, συμμετείχε στην αρχαία Βουλή των 600, μόλις από την πέμπτη περίοδο (126/127 – 3ος αιώνας) και είναι άγνωστος ο αριθμός βουλευτών–αντιπροσώπων του δήμου.
Οι κάτοικοι των Αντινοείων
Ο δημότης των αρχαίων Αντινοείων ονομαζόταν Αντινοεύς. Ο δήμος των Αντινοείων βρισκόταν στο νέο τμήμα, που ιδρύθηκε από τον αυτοκράτορα Αδριανό, στην πόλη της αρχαίας Αθήνας. Ο δήμος, στην πραγματικότητα, ιδρύθηκε μόλις το 126/127, μετά το θάνατο του Αντίνοου. Οι δημότες συμμετείχαν στις εορτές προς τιμήν του, γνωστές ως τα Αντινόεια.
Προσωπικότητες από τους Αντινοείς
Υπήρξαν διάφοροι γνωστοί πολίτες από τον δήμο των Αντινοείων, όπως ο δαδούχος Διονύσιος (Πόπλιος Αίλιος) ο Αντινοεύς κ.α.
Πηγές – βιβλιογραφία
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Ρόμπερτ φον Τσέντλιτζ-Τρίτζσλερ
Ο Ρόμπερτ φον Τσέντλιτζ-Τρύτζσλερ (Karl Eduard Robert Graf von Zedlitz und Trützschler, Καρλ Έντουαρντ Ρόμπερτ, κόμης του Τσέντλιτζ και Τρίτζσλερ)  (Μπαντ Φράιενβαλντε, 8 Δεκεμβρίου 1837 - Βερολίνο, 21 Οκτωβρίου 1914) ήταν Γερμανός δημόσιος υπάλληλος στην Πρωσία και Υπουργός πολιτισμού.
Βίος
Γεννήθηκε στις 8 Δεκεμβρίου 1837 στο Φράιενβαλντε του Βρανδεμβούργου. Ξεκίνησε την καριέρα του ως αξιωματικός στο σύνταγμα Garde du Corps του Πρωσικού στρατού, όπου υπηρέτησε από το 1856 ως το 1862. Στράφηκε στην διαχείρηση των ιδιωτικών του αγροτικών εκτάσεων στη Σιλεσία. Κατατάχθηκε εθελοντικά και πολέμησε στον Αυστρο-Πρωσικό πόλεμο του 1866, με τη θέση του υπασπιστή, στην 11η Ταξιαρχία Ιππικού της 2ης Στρατιάς. Έλαβε μέρος και στον Γαλλο-Πρωσικό πόλεμο, ως υπασπιστής του γενικού επιτελείου της Garde du Corps.
Μετά τη συνταξιοδότησή του αφοσιώθηκε στην καλλιέργεια του οικογενειακού κτήματος στο Γροσενμποράου (Großenborau, το σημερινό Borów Wielki στην Πολωνία) της Σιλεσίας. Στη συνέχεια ανέπτυξε εκεί έντονη τοπική και επαρχιακή πολιτική δραστηριότητα και ορίστηκε εκπρόσωπος του Κυβερνήτη της περιοχής και Πρόεδρος του Επαρχιακού Διοικητικού συμβουλίου της. Ανήλθε στα αξιώματα του του Προέδρου της κυβέρνησης του Όλπεν, από το 1884 έγινε μέλος του κρατικού Συμβουλίου, το 1886, ανώτερος Πρόεδρος της επαρχίας Πόζεν. Επιπλέον διετέλεσε Πρόεδρος της διακανονιστικής επιτροπής των επαρχιών Πόζεν και και Δυτικής Πρωσίας.
Διορίστηκε Υπουργός Παιδείας και Θρησκευμάτων το 1891.
Το Δεκέμβριο του 1898 διορίστηκε ανώτατος Πρόεδρος της επαρχίας της Έσσης-Νάσσαου, και από το 1903 έως το 1909, ο ανώτατος Πρόεδρος της Σιλεσίας. Εκλέχθηκε στην Πρωσική βουλή των Ανδρών το 1910. Σε αναγνώριση της πολύχρονης υπηρεσίας του τιμήθηκε από τον αυτοκράτορα Γουλιέλμο Β΄ με το μετάλιο των ιπποτών του τάγματος του μαύρου αετού.
Εξωτερικοί σύνδεσμοι
Κατηγορία:Γερμανοί Κατηγορία:Κόμητες
Υποδερματίτιδα
Η υποδερματίδες είναι μια ομάδα νοσημάτων  χαρακτηριζόμενες απο φλεγμονή του υποδόριου λιπώδους ιστού (το λιπαρό στρώμα κάτω από το δέρμα). Τα συμπτώματα περιλαμβάνουν υποδόρια ερυθηματώδη οζίδια και κλινικά συμπτώματα, όπως απώλεια βάρους και κόπωση.
Κατηγορία:Δερματικές ασθένειες
Καλλιόπη Σπανού
Η Καλλιόπη Σπανού είναι Ελληνίδα πανεπιστημιακός, η οποία διετέλεσε Συνήγορος του Πολίτη τη περίοδο 2011 έως 2015. Είναι καθηγήτρια Διοικητικής Επιστήμης και Δημοσίου Δικαίου στο Εθνικό και Καποδιστριακό Πανεπιστήμιο Αθηνών. Στις 23 Απριλίου 2023 ορκίστηκε υπηρεσιακή υπουργός Εσωτερικών στην κυβέρνηση Κυριάκου Μητσοτάκη λόγω της διενέργειας βουλευτικών εκλογών στις 21 Μαΐου 2023 και διατήρησε το χαρτοφυλάκιο στην υπηρεσιακή κυβέρνηση Ιωάννη Σαρμά.
Εκπαίδευση
Σπούδασε Δημόσιο Δίκαιο και Πολιτική Επιστήμη στο Εθνικό και Καποδιστριακό Πανεπιστήμιο Αθηνών και στη συνέχεια σπούδασε Διοικητική Επιστήμη (Doctorat d'État) στο Πανεπιστήμιο Πικαρντί Ζυλ Βερν (Picardie Jules Verne) στην Αμιάν της Γαλλίας. Κατά τη διάρκεια των πανεπιστημιακών σπουδών της απέκτησε δύο υποτροφίες: Μία από το Ίδρυμα Μιχαήλ Στασινόπουλου και η άλλη από το Πρόγραμμα Τεχνικής Συνεργασίας του Υπουργείου Οικονομίας. Η διδακτορική της διατριβή τιμήθηκε από τη Γαλλική κυβέρνηση μέσω επιδόματος έκδοσης της.
Επιστημονικές δημοσιεύσεις
Πηγή
Σταδιοδρομία στο Δημόσιο
Η Καλλιόπη Σπανού υπηρέτησε αναπληρώτρια συνήγορος του πολίτη για τις σχέσεις πολιτών-κράτους από το 2003 έως το 2011. Ορίστηκε η κύρια Συνήγορος το Σεπτέμβριο του 2010 μετά τη παραίτηση του Γιώργου Καμίνη. Εξελέγη ως Συνήγορος του Πολίτη από το Ελληνικό Κοινοβούλιο στις 13 Μαΐου 2011 και ανέλαβε τα καθήκοντα της στις 13 Ιουλίου 2011. Παραιτήθηκε από τη θέση της στις 2 Νοεμβρίου 2015, και την διαδέχθηκε προσωρινά ο αναπληρωτής (μέχρι τότε) Συνήγορος του Πολίτη, Βασίλης Καρύδης.
Προσωπική ζωή
Η Καλλιόπη Σπανού είναι παντρεμένη με τον Γερμανό οικονομολόγο, Γενς Μπάστιαν (Jens Bastian).
Παραπομπές
Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες πανεπιστημιακοί Κατηγορία:Έλληνες πολιτικοί επιστήμονες Κατηγορία:Έλληνες υπουργοί Εσωτερικών
Φράγκο του Σάαρ
1920-1935
μικρογραφία|Χαρτονόμισμα 1 φράγκου της διοίκησης των ανθρακωρυχείων του Σάαρ, 1920 Η Συνθήκη των Βερσαλλιών ανέφερε στο άρθρο 45 ότι το νεοσυσταθέν έδαφος θα διοικείται από την Κοινωνία των Εθνών για 15 χρόνια, και ότι κατά την περίοδο αυτή η Γαλλία λάμβανε το πλήρες όφελος των ανθρακωρυχείων του Σάαρ. Η νέα γαλλική διοίκηση των ορυχείων είχε το δικαίωμα να επεξεργάζεται όλες οι οικονομικές συναλλαγές με γαλλικά φράγκα. Ως εκ τούτου, από το 1921 έως το 1923 το γαλλικό φράγκο χρησιμοποιούταν παράλληλα με το γερμανικό μάρκο (ℳ), και από το 1923, όταν το Έδαφος του Σάαρ ενσωματώθηκε επίσημα στη γαλλική οικονομία, το φράγκο έγινε το μόνο έγκυρο νόμισμα. Λόγω της έλλειψης των μη σιδηρούχων μετάλλων, η διοίκηση των ανθρακορυχείων άρχισε να εκτυπώνει τα δικά του χαρτονομίσματα, τα λεγόμενα "Γκρούμπενγκελντ" ("χρήματα του ανθρακωρυχείου"). Μετά το 1930, αυτά τα χαρτονομίσματα αντικαταστάθηκαν από τα συνηθισμένα γαλλικά χαρτονομίσματα.
Μετά το δημοψήφισμα του 1935, όταν το Έδαφος του Σάαρ επανενώθηκε με το Γερμανικό Ράιχ, το Ράιχσμαρκ (ℛℳ) εισήχθη αμέσως. Η επίσημη ισοτιμία ήταν 1 φράγκο = 0.1645 ℛℳ.
1947-1959
Στις 16 Ιουλίου 1947, τα τραπεζογραμμάτια που εκδίδονταν για το Σάαρ εκφράζονταν σε μάρκα, τα οποία αντικατέστησαν το γερμανικό Ράιχσμαρκ. Αλλά τον Νοέμβριο του 1947, η γαλλική κυβέρνηση επανέφερε το γαλλικό φράγκο ως το επίσημο νόμισμα. Μεταξύ της 20ης Νοεμβρίου 1947 και της 15ης Ιανουαρίου 1948, όλα τα χαρτονομίσματα και τα κέρματα έπρεπε να ανταλλαχθούν, με την ισοτιμία κατά την ανταλλαγή να είναι 20 μάρκα Σάαρ = 1 φράγκο. Δεν ήταν πριν από το 1954 όταν η κυβέρνηση του Προτεκτοράτου εξέδωσαν κέρματα των 10, 20, 50 και 100 φράγκων. Αλλά τα νομίσματα έμοιαζαν με τα κέρματα του γαλλικού φράγκου και ήταν επίσημα και νομικά δεν ήταν δικό τους νόμισμα, αλλά μόνο τοπική έκδοση του γαλλικού φράγκου.
Μετά από ένα δημοψήφισμα για το μελλοντικό καθεστώς της περιοχής, το Σάαρλαντ ενσωματώθηκε στην Ομοσπονδιακή Δημοκρατία της Γερμανίας ως Μπούντεσλαντ κατά την 1η ιανουαρίου 1957. Η οικονομική ενοποίηση με τη Γερμανία ολοκληρώθηκε με την αποχώρηση όλων των φράγκων του Σάαρ δύο χρόνια αργότερα. Στις 29 Ιουνίου 1959 το ομοσπονδιακό διάταγμα "Verordnung zur Einführung der Deutschen Mark im Saarland", όριζε ότι, με ισχύ από τις 6 Ιουλίου (§ 1) – όλα τα χρέη, πιστώσεις, καταθέσεις, μισθούς, ενοίκια, δίδακτρα, τόκοι εξυπηρέτησης, ή χρεολύσια, και άλλες υποχρεώσεις, καθώς και ταμειακά αποθέματα και οι τιμές που εκφράζονταν σε φράγκα έπρεπε να μετατραπούν στην αναλογία των 100 φράγκων = 0.8507 γερμανικά μάρκα (§ 2). Η μετατροπή είχε διατυπωθεί από μισό χρόνο, λόγω της επιτάχυνσης στην υποτίμηση του γαλλικού φράγκου. Η ημερομηνία κρατήθηκε μυστική (και ονομάστηκε ως "ημέρα Χ") για να αποφευχθεί η κερδοσκοπία νομίσματος, και η είδηση δημοσιεύθηκε δύο ημέρες εκ των προτέρων. Η ελευθερία καθορισμού νέων τιμών διατηρήθηκε, αλλά ειδικά στις προσωρινές ή μόνιμα σταθερές υποχρεώσεις, δεν έπρεπε να τροποποιηθεί ανά πάσα στιγμή, δεν ήταν για επαναδιαπραγμάτευση αλλά μετατρέπονταν στη σταθερή ισοτιμία.
Εμφάνιση και αποδοχή
δεξιά|μικρογραφία|250x250εσ|Νόμισμα 100 φράγκων του 1955 Οι εικόνες από νομίσματα του Προτεκτοράτου του Σάαρ απεικόνιζε πάντα τα πράγματα που σχετίζονταν με τη βιομηχανία και τα μεταλλεία της περιοχής. Επίσης, το εθνόσημο του Προτεκτοράτου του Σάαρ εμφανιζόταν σε κάθε νόμισμα. Τα κέρματα των 10, 20 και 50 φράγκων απεικόνιζαν ένα εργοστάσιο και ένα πύργο μεταλλείων, με το εθνόσημο του Προτεκτοράτου του Σάαρ μπροστά τους. Τα νομίσματα των 100 φράγκων απεικόνιζαν ένα οδοντωτό τροχό, εμφανίζοντας επίσης το εθνόσημο του Προτεκτοράτου του Σάαρ μπροστά του.
Τα τέσσερα νομίσματα ήταν ταυτόσημα με τα επίσημα γαλλικά κέρματα στο χρώμα, το μέγεθος και το βάρος, Μόνο η επιγραφή και η εικόνα ήταν διαφορετική. Δεν υπάρχουν γνήσια μικρότερα νομίσματα, όπως τα συνηθισμένα γαλλικά νομίσματα (1, 2, 5 φράγκα) που χρησιμοποιούνταν αντ'αυτού. Όλα τα γαλλικά νομίσματα ήταν δεκτά στο προτεκτοράτο, ενώ τα νομίσματα του Σάαρ συνήθως δεν γίνονταν δεκτά στη Γαλλία, εκτός από τις μεγαλύτερες πόλεις πλησίον των συνόρων.
Εξωτερικοί σύνδεσμοι
Κατηγορία:Ιστορικά νομίσματα Κατηγορία:Ιστορία της Γερμανίας
Android Pie
Το Android "Pie" (γνωστό με την κωδική ονομασία Android P κατά τη διάρκεια της ανάπτυξης) είναι η ένατη κύρια ενημέρωση και η 16η έκδοση του λειτουργικού συστήματος Android.
Ανακοινώθηκε για πρώτη φορά από τη Google στις 7 Μαρτίου του 2018, και η πρώτη προεπισκόπηση προγραμματιστών που κυκλοφόρησε την ίδια μέρα. Η δεύτερη προεπισκόπηση, θεωρούμενη ως ποιότητας beta, κυκλοφόρησε στις 8 Μαΐου 2018. Η τρίτη προεπισκόπηση, που ονομάζεται Beta 2, κυκλοφόρησε στις 6 Ιουνίου 2018. Η τέταρτη προεπισκόπηση, που ονομάζεται Beta 3 κυκλοφόρησε στις 2 ιουλίου του 2018. Η τελική έκδοση beta του Android P κυκλοφόρησε στις 25 Ιουλίου 2018.
Το Android "P" κυκλοφόρησε επίσημα στις 6 Αυγούστου 2018 ως "Android 9 Pie" και είναι διαθέσιμη για τις συσκευές Google Pixel και το Essential Phone.
Παραπομπές
Κατηγορία:Android (λειτουργικό σύστημα)
Σαμλίκ
Το Σαμλίκ (επίσης, Σάμλιχ) είναι ένα χωριό της επαρχίας Τοβούζ του βορειοδυτικού Αζερμπαϊτζάν. Το χωριό αποτελεί μέρος του δήμου Μπογιούκ Κισλάκ.
Αγνή Βλαβιανού Αρβανίτη
Η Αγνή Βλαβιανού Αρβανίτη (9 Μαρτίου 1936 - 7 Απριλίου 2018) ήταν ακαδημαϊκός και ερευνήτρια στο πεδίο της βιολογίας. Η κύρια συμβολή της έγκειται στον τομέα της βιοπολιτικής και στην θεωρία του bios. Πήρε πτυχίο από το Barnard College το 1957, μεταπτυχιακό από το Πανεπιστήμιο της Νέας Υόρκης και διδακτορικό από το Εθνικό και Καποδιστριακό Πανεπιστήμιο Αθηνών. Εργάστηκε ως ερευνήτρια στο Μουσείο Φυσικής Ιστορίας της Νέας Υόρκης, στο Πανεπιστήμιο της Καλιφόρνια στο Μπέρκλεϊ και στο Πανεπιστήμιο του Παρισιού. Έχει διδάξει βιολογία, βιοχημεία και γενετική στο Πανεπιστήμιο της Νέας Υόρκης, στο ΕΚΠΑ και στο Πανεπιστήμιο του Μέριλαντ.
Σαμλίκ
Παραπομπές
Κατηγορία:Κατοικημένες περιοχές στην Επαρχία Τοβούζ
Φλόκα Μεσσηνίας
Η Φλόκα ή Φλώκα (παλαιότερη ονομασία), είναι μικρό χωριό κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.
Κάτοικοι
Ο οικισμός, με βάση την απογραφή του 2011, έχει 48 μόνιμους κατοίκους, οι οποίοι απασχολούνται περισσότερο σε διάφορες αγροτικές εργασίες.
Κτίρια του χωριού
Στο χωριό λειτουργούσε παλαιότερα μονοθέσιο δημοτικό σχολείο. Η εκκλησία του χωριού είναι ο Ιερός Ναός του Αγίου Δημητρίου του Νεομάρτυρος, ο οποίος υπάγεται στην Ιερά Μητρόπολη Τριφυλίας και Ολυμπίας. Ο Άγιος Νεομάρτυς Δημήτριος, είχε γεννηθεί στην Φλόκα, έζησε στην Χώρα και μαρτύρησε στην Τρίπολη το 1803. Ναοί του, υπάρχουν επίσης, εκτός από αυτόν της Φλόκας, στην Χώρα, στην Καλαμάτα και στην Τρίπολη. Στο χωριό έχει την έδρα του και ασκεί τις διάφορες δραστηριότητές του και ο «Πολιτιστικός Σύλλογος Φλόκας "Αγ. Δημήτριος ο Νεομάρτυρας"».
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Μαλιγιάνι Μαρίν
H Μαλιγιάνι Μαρίν (Malillany Marín, γεννημένη ως Ρόσα Μαλιγιάνι Μαρίν Ροδρίγκες Rosa Malillany Marín Rodríguez, 23 Δεκεμβρίου 1980 -) είναι Κουβανο-Μεξικανή ηθοποιός, μοντέλο και παρουσιάστρια.
Φιλμογραφία
Τηλενουβέλες
Τηλεόραση
Ταινίες
Θέατρο
Εξωτερικοί Σύνδεσμοι
Κατηγορία:Κουβανοί ηθοποιοί Κατηγορία:Μεξικανές ηθοποιοί κινηματογράφου Κατηγορία:Μεξικανές ηθοποιοί τηλεόρασης Κατηγορία:Μεξικανές ηθοποιοί θεάτρου Κατηγορία:Μεξικανοί τραγουδιστές Κατηγορία:Μεξικανοί μοντέλα Κατηγορία:Μεξικανοί τηλεπαρουσιαστές Κατηγορία:Μεξικανοί παρουσιαστές
Παπάς (επώνυμο)
Παπάς (θηλ. Παπά) είναι ελληνικό επώνυμο, προερχόμενο από τη λέξη παπ(π)άς = ιερέας. Μπορεί να αναφέρεται σε κάποιο από τα παρακάτω πρόσωπα:
Γυναίκες
Το όνομα Παπάς μπορεί αναφέρεται και στα παρακάτω:
Στύμφαλος (γιος του Έλατου)
Στην Αρχαία ελληνική μυθολογία ο Στύμφαλος ήταν βασιλιάς της Αρκαδίας και επώνυμος της Αρκαδικής πόλης Στύμφηλος, σημερινή Στυμφαλία Κορινθίας όπου υπάρχει και η ομώνυμη πηγή Στυμφαλία. Ο Στύμφαλος ήταν γιος του Έλατου και της Λαοδίκης, τα αδέλφια του ήταν ο Περέος, ο Αίπυτος Α΄ της Αρκαδίας και ο Ίσχυς. Οι γιοι του ήταν ο Αγαμήδης, ο Γόρτυς και ο Αγέλαος, πατέρας του Φάλανθου που έδωσε το όνομα του στο ομώνυμο βουνό και πόλη, είχε και μιά κόρη την Παρθενόπη που απέκτησε με τον Ηρακλή τον Ευήρη. Ο Πέλοπας δολοφόνησε τον Στύμφαλο με προδοσία αφού πρώτα του προσποιήθηκε φιλία, στην συνέχεια τεμάχισε το πτώμα του και σκόρπισε τα μέλη του. Οι θεοί εξοργίστηκαν με την πράξη αυτή του Πέλοπα, οι Έλληνες υπέφεραν με στειρότητα μέχρι την εποχή που ο ευσεβής Αιακός προσευχήθηκε στους θεούς και τους ανακούφησαν.
Πηγές
Κατηγορία:Μυθικοί βασιλείς της Αρκαδίας Κατηγορία:Βασιλείς της ελληνικής μυθολογίας Κατηγορία:Μυθολογία της αρχαίας Αρκαδίας
Όθων Α΄ του Γκέτινγκεν
Ο Όθων Α΄ ο κακός (π. 1330 – 13 Δεκεμβρίου 1394) από τον Οίκο των Γουέλφων ήταν πρίγκιπας του Γκέτινγκεν (1367-1394), που ήταν μέρος του δουκάτου του Μπράουνσβαϊγκ-Λύνεμπουργκ. Νοσταλγός του ιπποτισμού, συμμετείχε σε πολλές διαμάχες ευγενών και πόλεων, αλλά κάθε φορά έβγαινε ηττημένος. Απεβίωσε εκδιωγμένος και αφορισμένος.
Βιογραφία
Ήταν ο πρώτος γιος του Ερνέστου Α΄ πρίγκιπα του Γκέτινγκεν και της Ελισάβετ, κόρης του Ερρίκου Β΄ μαρκήσιου (landgrave) της Έσσης. Τρία χρόνια πριν αποβιώσει ο πατέρας του είχε συμμετοχή στη διακυβέρνηση και όταν αυτός απεβίωσε το 1367 ανέλαβε πρίγκιπας του μικρού και με περιορισμένα οικονομικά Γκέτινγκεν. Η έδρα του ήταν στην πόλη, στην οποία οργάνωνε μεγάλες κονταρομαχίες (justing tournaments).
Εμπλεκόταν συνέχεια σε διενέξεις, για αυτό οι σύγχρονοί του τον αποκαλούσαν κακό. Ήταν ο εξέχων εκπρόσωπος του περασμένου πια ιπποτισμού. Συμμάχησε με ευγενείς εναντίον πόλεων, των οποίων η διάθεση για αυτονομία ήταν εξοργιστική γι' αυτόν. Άλλαζε συμμάχους και πολεμούσε σε διαφορετικές έριδες ταυτόχρονα. Από το 1367 και μετά διεκδίκησε κληρονομικά δικαιώματα στην μαρκιωνία της Έσσης, μάλιστα βρήκε συμμάχους γι' αυτό τους ιππότες της Ένωσης του Αστέρος. Ταυτόχρονα συμμετείχε στην Έριδα για τη διαδοχή του Λύνεμπουργκ, όπου πήρε το μέρος του εξαδέλφου του Μάγκνους Β΄ και έτσι οι Γουέλφοι έγιναν κύριοι του Λύνεμπουργκ το διάστημα 1374-81. Τελικά απέτυχε και στις δύο διενέξεις: αναγκάστηκε να αποσυρθεί, αφού αποζημιώθηκε.
Το 1387 προσπάθησε να επιβληθεί σε κτήματα πολιτών του Γκέτινγκεν, αλλά οι πολίτες εισέβαλαν στο κάστρο του μέσα στην πόλη. Τότε ο Όθων Α΄ κατέστρεψε χωριά και αγροικίες της περιοχής. Οι πολίτες βρήκαν αρχηγό και σε μάχη τον νίκησαν, έτσι ο πρίγκιπας αναγκάστηκε να αναγνωρίσει την ελευθερία των κτημάτων και να εκδιωχθεί από την πόλη.
Ο Όθων Α΄ εγκαταστάθηκε στον πύργο Χάρντεγκ. Απεβίωσε το 1394 και ετάφη στο Νορτχάιμ εκτός κοιμητηρίου, επειδή είχε αφοριστεί από την Εκκλησία. Ωστόσο η Εκκλησία αναίρεσε μεταθανάτια τον αφορισμό και ένα παρεκκλήσι ανεγέρθηκε κοντά στον τάφο του, που συνδέθηκε με τη μονή Βιμπρεχτσχάουζεν. Ο Όθων Α΄ είχε υπερεκτιμήσει τις δυνατότητές του και ενεπλάκη σε πολλές διαμάχες ταυτόχρονα, κάτι που τον αποδυνάμωσε. Άφησε ένα χρεωμένο και ανοργάνωτο πριγκιπάτο στον γιο του Όθωνα Β΄.
Οικογένεια
Το 1379 νυμφεύθηκε την Μαργαρίτα του Γύλιχ, κόρη του Γουλιέλμου Ζ΄ δούκα του Μπεργκ και είχε τέκνα:
Γόρτυς
Στην Αρχαία ελληνική μυθολογία ο Γόρτυς ήταν ένας από τους γιους του Τεγεάτη από την Τεγέα της Αρκαδίας και της κόρης του Άτλαντος Μαίρας. Οι αδελφοί του ήταν οι Σκέφρος, Λειμών, Κύδων και Αρχήδιος. Οι θεοί Απόλλων και Άρτεμις εξοργίστηκαν από τον φόνο του Σκέφρου από τον ίδιο τον αδελφό τους Λειμώνα, η Άρτεμις θανάτωσε ακαριαία με το βέλος της τον Λειμώνα. Οι υπόλοιποι αδελφοί δραπέτευσαν στην Κρήτη για να γλυτώσουν την οργή των θεών, εκεί ίδρυσαν τις αρχαιότερες πόλεις ο Γόρτυς την Γόρτυνα Κρήτης και ο Κύδων την Κυδωνία σημερινά Χανιά. Μερικές πηγές τον καταγράφουν σαν γιο του Ραδάμανθυς του γιου του Δία και της Ευρώπης.
Πηγές
Κατηγορία:Μυθολογία της αρχαίας Αρκαδίας
Δαφνόφυτο Ιωαννίνων
To Δαφνόφυτο είναι μικρό ημιορεινό χωριό της Ηπείρου στην Περιφερειακή Ενότητα Ιωαννίνων.
Γενικά στοιχεία
Το Δαφνόφυτο απέχει περίπου 30 χιλιόμετρα Δ.-ΒΔ. από την πόλη των Ιωαννίνων και 24 χλμ. Δ.-ΒΔ. από την Ελεούσα (έδρα του δήμου) και είναι σε υψόμετρο 360 μέτρα. Δυτικά από το χωριό περνάει ο ποταμός Καλαμάς (Θύαμις) και στα βορειοανατολικά (στα 4 χλμ. περίπου) είναι η Ζίτσα.
Ως οικισμός αναφέρεται επίσημα μετά την απελευθέρωση της Ηπείρου με την ονομασία Μπουρτάρι το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1950 με το ΦΕΚ 208Α - 16/09/1950 μετονομάστηκε σε Δαφνόφυτον. Σύμφωνα με το σχέδιο Καλλικράτης αποτελεί την τοπική κοινότητα Δαφνόφυτου της δημοτικής ενότητας Ζίτσας που υπάγεται στο δήμο Ζίτσας και σύμφωνα με την απογραφή 2011 απογράφονται 35 κάτοικοι. Οι απογραφές πραγματικού πληθυσμού (de facto) μετά τον Β΄Παγκόσμιο Πόλεμο είναι:
Παραπομπές
Κατηγορία:Δήμος Ζίτσας Κατηγορία:Χωριά του νομού Ιωαννίνων
Στρατιώτης σε ένα παιχνίδι σκακιού
Ο Στρατιώτης σε ένα παιχνίδι σκακιού (στα γαλλικά: Soldat jouant aux échecs, ή Le Soldat à la partie d'échecs) είναι πίνακας του Γάλλου ζωγράφου Ζαν Μετζινγκέρ.
Ο Μετζινγκέρ ζωγράφισε τον πίνακα είτε στα τέλη του 1914 είτε το 1915, όταν υπηρετούσε στο Δυτικό Μέτωπο. Σήμερα ο πίνακας εκτίθεται στο Smart Museum of Art, στο Σικάγο.
Παραπομπές
Κατηγορία:Σκάκι
Ανίμπαλ Άλβαρεθ Μπουκέλ
Ο Ανίβαλ Άλβαρες (υ) Μπουκέλ (Aníbal Álvarez Bouquel, 1 Δεκεμβρίου 1809 – 5 Απριλίου 1870) ήταν Ισπανός αρχιτέκτονας και θεωρητικός της αρχιτεκτονικής, που σταδιοδρόμησε στη Μαδρίτη.
Βιογραφικά στοιχεία
Ο Ανίβαλ Άλβαρες γεννήθηκε στη Ρώμη και μεγάλωσε στην πόλη αυτή. Το 1827 ο πατέρας του, που ήταν ο σημαντικός γλύπτης Χοσέ Άλβαρεθ ντε Περέιρα υ Κουμπέρο, επέστρεψε με την οικογένειά του στην Ισπανία.
thumb|right|Το Μέγαρο του Μαρκησίου της Γκαβίρια στην Οδό Αρενάλ της Μαδρίτης Ο Ανίβαλ άρχισε τις σπουδές του στη Βασιλική Ακαδημία Καλών Τεχνών του Σαν Φερνάντο της Μαδρίτης, όπου είχε καθηγητή τον Ισίδρο Γκονθάλεθ Βελάθκεθ. Αποφοιτώντας πρώτος, εξασφάλισε υποτροφία από την Ακαδημία του Σαν Φερνάντο για ανώτερες σπουδές, οπότε ταξίδεψε και πάλι στη Ρώμη και συνέχισε εκεί τις σπουδές του για μια περίοδο τεσσάρων ετων, από το 1832 μέχρι το 1835. Επέστρεψε στη Μαδρίτη για να εργασθεί ως αρχιτέκτονας, και απασχολήθηκε με τη σχεδίαση ποικιλίας κτισμάτων. Το 1844 διορίσθηκε επικεφαλής του Τομέως Αρχιτεκτονικής της Βασιλικής Ακαδημίας του Σαν Φερνάντο, ενώ από το 1846 έως τον θάνατό του είχε την ευθύνη των οικονομικών του ρηθέντος ιδρύματος. Επιπλέον, ο Βασιλιάς της Ισπανίας, εκτιμώντας το έργο του, τον διόρισε «επίσημο αρχιτέκτονα του Βασιλικού Οίκου».
Ο Ανίβαλ Άλβαρες Μπουκέλ πέθανε στη Μαδρίτη σε ηλικία 60 ετών.
Πηγές
Αλβαρες Μπουκελ, Ανιβαλ
Μύλος Γουίλεϊ
Ο μύλος Γουίλεϊ (αγγλ. Wiley mill) είναι ένας ειδικός μύλος άλεσης τύπου σφυριού, ή μικρός σφυρόμυλος, ο οποίος ως εργαστηριακή συσκευή χρησιμοποιείται για τη μηχανική κατεργασία -κοπή και άλεση- διαφόρων υλικών.
Χρήσεις
Αξιοποιείται σε εργαστήρια ερευνών για την προετοιμασία κόνης από πρωτογενή υλικά, λ.χ. σε εργαστήρια γεωπονικών και κτηνιατρικών αναλύσεων και εδαφολογίας, ή εργαστήρια υλικών (π.χ. πλαστικών , ξύλου , γεωργικών υπολειμμάτων). Μπορεί να χρησιμοποιηθεί σε μεγάλη ποικιλία υλικών.
Ο μύλος αυτός ο οποίος σχεδιάστηκε αρχικά για την άλεση λιπασμάτων, μαλλιών ζώων και οπλών, και είναι κατάλληλος για τέτοια χρήση σε υλικά (προετοιμασία – κοπή – θραύση – άλεση). Διαθέτει πάρα πολύ σκληρά, χαλύβδινα άκρα στα μαχαίρια που επιτρέπουν την ολική άλεση μεγάλου εύρους υλικών. Η παραγόμενη κόνη στη συνέχεια χρησιμοποιείται για περαιτέρω χημικές, φυσικές ή/και βιολογικές αναλύσεις και δοκιμές.
Υλοποίηση & λειτουργία
Στο μύλο άλεσης Γουίλεϊ, ταυτόχρονα γίνονται δύο μηχανικές κατεργασίες, αρχική κοπή-θρυμματισμός και ταυτόχρονα άλεση με σύνθλιψη. Στο άνω μέρος του μύλου, το υλικό πληρώνει μία χοάνη. Στη συνέχεια, αυτό τροφοδοτείται, διά της βαρύτητας, και το υλικό πέφτει εντός ενός χώρου - διαδρομής ενός συνόλου περιστρεφόμενων χαλύβδινων, αιχμηρών λεπίδων (από σκληρό ανοξείδωτο χάλυβα υψηλής περιεκτικότητας σε χρώμιο). Οι λεπίδες κινούνται από έναν ηλεκτροκινητήρα και οι περιστροφές των κυμαίνονται από 4.000 έως 6.000 περιστροφές το λεπτό (rpm), ανάλογα τη σκληρότητα (hardness) του υλικού. Τα περιστρεφόμενα μαχαίρια λειτουργούν ενάντια στα στάσιμα μαχαίρια, που υπάρχουν περιμετρικά, και η προκύπτουσα σκόνη εξωθείται με πίεση, ώστε το υλικό –διαμέσου μιας μεταλλικής σίτας– να συλλεχθεί σ' ένα δοχείο που βρίσκεται στο κατώτερο της συσκευής.
Παραπομπές
Κατηγορία:Συσκευές εργαστηρίου
Απεργία των εργαζομένων στη Χαλυβουργία Ελλάδος (2011 - 2012)
Η απεργιακή κινητοποίηση στην Χαλυβουργίας Ελλάδας στον Ασπρόπυργο έλαβε χώρα από τις 1 Νοεμβρίου 2011 έως τις 28 Ιουλίου 2012.
Μετά από ζημιές περίπου 50 εκατομμυρίων ευρώ τα τελευταία τρία χρόνια, η διοίκηση της επιχείρησης ζήτησε από τους εργαζόμενους να δουλεύουν εκ περιτροπής πεντάωρη απασχόληση και στα δύο εργοστάσια της Ελληνικής Χαλυβουργίας, στον Βόλο και τον Ασπρόπυργο.
Το εργοστάσιο στο Βόλο το δέχτηκε ενώ το εργοστάσιο του Ασπροπύργου το απέρριψε και ξεκίνησε έτσι την 1η Νοεμβρίου του 2011 απεργιακές κινητοποιήσεις. Οι κινητοποιήσεις αυτές κράτησαν περίπου 9 μήνες.
Εργαζόμενοι από όλα τα εργοστάσια της χώρας ήρθαν για συμπαράσταση στους απεργούς χαλυβουργούς στο διάστημα της απεργίας.
Η απεργία τελείωσε στις 28 Ιουλίου του 2012, μετά από συνέλευση των εργαζομένων στο εργατικό κέντρο Ελευσίνας. Το σωματείο εισηγήθηκε τη συνέχιση του αγώνα του με άλλες μορφές. Λίγες μέρες νωρίτερα προηγήθηκε επέμβαση των ΜΑΤ στο χώρο της απεργίας, λόγω του γεγονότος ότι η απεργία είχε κριθεί παράνομη τον Ιούνιο του 2012. Δυο χρόνια αργότερα η παραγωγική δραστηριότητα του εργοστασίου του Ασπροπύργου μεταφέρθηκε στο εργοστάσιο του Βόλου.
Πρόκειται για μία από τις μεγαλύτερες σε διάρκεια απεργίες που έγιναν ποτέ στην ιστορία του εργατικού κινήματος της Ελλάδας και το 2014 κυκλοφόρησε ντοκιμαντέρ για την απεργία.
Κατηγορία:Απεργίες στην Ελλάδα
Κάστρο της Καστάνιτσας Αρκαδίας
Το Κάστρο της Καστάνιτσας ή Πύργος του Καψαμπέλη είναι ένα ιστορικό, κατεστραμμένο σήμερα, κάστρο. Το κάστρο αυτό, βρίσκεται χτισμένο σε ένα ύψωμα μέσα στο χωριό Καστάνιτσα σε υψόμετρο 850 μ. Δεν είναι σαφές αν επρόκειτο για τυπικά μεσαιωνικό κάστρο ή οχύρωση εντός της κωμόπολης.
Ιστορία
Ο Πύργος, σύμφωνα με ιστορικές πηγές, χτίστηκε τον 14ο αι. από τους Βυζαντινούς του Δεσποτάτου του Μυστρά και αποτελούσε σημαντικό οχυρωματικό έργο, αφού ήλεγχε το δρόμο που συνέδεε την Αργολίδα με τον κάμπο της Λακωνίας. Περί το 1810 ο πύργος ανακαινίστηκε με έξοδα του Καστανιτσιώτη Ιωάννη Καψαμπέλη, εξ ου και η ονομασία του. Επιπλέον, ο πύργος επισκευάστηκε το 1821 από τον αγωνιστή Γιάννη Τσολίνα. Κατά την Επανάσταση του 1821, ο πύργος διαδραμάτισε σημαντικό ρόλο καθώς αποτελούσε σημαντικό καταφύγιο για τους κατοίκους του χωριού και δόθηκαν πολλές μάχες. Συγκεκριμένα, στις 27 Ιουλίου 1826 οι Καστανιτσιώτες, υπό τον Ιωάννη Καψαμπέλη, νίκησαν το στρατό του Ιμπραήμ, σώζοντας έτσι το χωριό. Ο πύργος ανατινάχθηκε το 1948 κατά τη διάρκεια του εμφυλίου πολέμου από τους αντάρτες, επειδή στεγαζόταν εκεί κτήριο της χωροφυλακής.
Ο πύργος
Σε πλήρη μορφή ο πύργος ήταν δίπατος, ξεπερνούσε σε ύψος τα 8 μέτρα, ενώ οι πέτρινοι τοίχοι του είχαν πάχος ενάμιση μέτρο και περιμετρικά διέθεταν πολεμίστρες. Σήμερα σώζονται μόνο τα ερείπια του. Για την πρόσβαση των επισκεπτών υπάρχει πλακοστρωμένο μονοπάτι με ξύλινη περίφραξη.
Πηγές
Κατηγορία:Κάστρα της Αρκαδίας
Μητροπολίτης Θεσσαλιώτιδος και Φαναριοφερσάλων Κύριλλος Β΄
Ο Κύριλλος (Χριστάκης) ήταν Έλληνας θεολόγος και Ιεράρχης, ο οποίος διετέλεσε Μητροπολίτης Κυθήρων και κατόπιν Θεσσαλιώτιδος και Φαναριοφερσάλων.
Βιογραφικά στοιχεία
Γεννήθηκε το 1938 στις Κολλίνες Αρκαδίας. Χειροτονήθηκε το 1959 Διάκονος και το 1969 Πρεσβύτερος. Έλαβε το πτυχίο της Θεολογικής σχολής Αθηνών το 1969. Προσέφερε υπηρεσίες στον έργο της Εξωτερικής Ιεραποστολής στην Ανατολική Αφρική και την Άπω Ανατολή.
Το 1998 εξελέγη Μητροπολίτης Κυθήρων και το 2005 Θεσσαλιώτιδος και Φαναριοφερσάλων. Απεβίωσε το 2015.
Παραπομπές
Κατηγορία:Μητροπολίτες Θεσσαλιώτιδος και Φαναριοφερσάλων Κατηγορία:Μητροπολίτες Κυθήρων και Αντικυθήρων
Megan Thee Stallion
Η Megan Jovon Ruth Pete (γεννημένη στις 15 Φεβρουαρίου 1995), γνωστή επαγγελματικά ως Megan Thee Stallion (προφέρεται "Megan the Stallion"), είναι Αμερικανίδα ράπερ. Κατάγεται από το Χιούστον του Τέξας, τράβηξε για πρώτη φορά την προσοχή του κόσμου όταν τα fresstyle βίντεο της έγιναν δημοφιλή στα social media. Η Megan Thee Stallion υπέγραψε στην 300 Entertainment το 2018, όπου κυκλοφόρησε το mixtape της Fever (2019) και το EP της Suga (2020) που έφτασαν και τα δύο στην πρώτη δεκάδα του Billboard 200.
Κυκλοφόρησε το ντεμπούτο της άλμπουμ Good News (2020) το οποίο έλαβε πολύ καλές κριτικές και εμφανίστηκε σε αρκετές λίστες καλύτερων άλμπουμ στο τέλος του έτους. Κέρδισε το πρώτο και το δεύτερο νούμερο ένα σινγκλ της στο αμερικανικό Billboard Hot 100 με το remix του τραγουδιού της " Savage " (στο οποίο συμμετέχει η Beyoncé) και τη συμμετοχή της στο σινγκλ της Cardi B " WAP ". Το δεύτερο ήταν το πρώτο της νούμερο ένα σε πολλές άλλες χώρες, καθώς και στο Billboard Global 200 chart. Το 2021, εμφανίστηκε στο πλευρό της Doja Cat στο remix του σινγκλ της Ariana Grande " 34+35 ", το οποίο έφτασε στη δεύτερη θέση στο Billboard Hot 100. Έπειτα κυκλοφόρησε το mixtape της Something for Thee Hotties (2021), το οποίο έφτασε στην πρώτη δεκάδα του Billboard 200 και περιείχε το σινγκλ "Thot Shit", το οποίο έφτασε στο τοπ είκοσι στις ΗΠΑ και έλαβε μια υποψηφιότητα για Καλύτερη Ραπ Ερμηνεία στα βραβεία Grammy
Κατά τη διάρκεια της καριέρας της, η Megan Thee Stallion έχει λάβει πολλές διακρίσεις, συμπεριλαμβανομένων έξι βραβείων BET, πέντε βραβείων Hip Hop BET, τεσσάρων American Music Awards, δύο MTV Video Music Awards, ενός Billboard Women in Music Award και τριών βραβείων Grammy. Στα 63α Ετήσια Βραβεία Grammy, έγινε η δεύτερη γυναίκα ράπερ που κέρδισε το βραβείο του καλύτερου νέου καλλιτέχνη, μετά τη Lauryn Hill το 1999. Το 2020, το Time την ονόμασε έναν από τους 100 ανθρώπους με τη μεγαλύτερη επιρροή στον κόσμο στην ετήσια λίστα τους. Εκτός μουσικής, έχει επικεντρωθεί στην εκπαίδευσή της, αποφοιτώντας από το Texas Southern University με Bachelor of Science στη Διοίκηση Υγείας το 2021.
Πρώιμη ζωή και εκπαίδευση
Η Megan Pete γεννήθηκε στις 15 Φεβρουαρίου 1995 στο Σαν Αντόνιο του Τέξας και η μητέρα της, Χόλι Τόμας, μετακόμισε αμέσως στο Χιούστον μετά τη γέννησή της. Η μητέρα της έκανε ραπ με το όνομα "Holly-Wood" και έφερνε μαζί της την κόρη της σε ηχογραφήσεις αντί να τη βάζει στον παιδικό σταθμό. Η Πιτ μεγάλωσε στη γειτονιά του Σάουθ Παρκ του Χιούστον, πριν μετακομίσει με τη μητέρα της στο Πέρλαντ του Τέξας σε ηλικία 14 ετών, όπου έζησε μέχρι τα 18 της Η Μέγκαν Πιτ άρχισε να γράφει ραπ σε ηλικία 14 ετών. Όταν τελικά έδειξε στη Χόλι τις ικανότητές της στη ραπ σε ηλικία 18 ετών, η Χόλι ζήτησε από τη Μέγκαν να περιμένει μέχρι τα 21 της για να ακολουθήσει τη ραπ ως καριέρα. Ο πατέρας της πέθανε κατά τη διάρκεια της πρώτης της χρονιάς στο γυμνάσιο.
Το 2013, ενώ η Pete ήταν φοιτήτρια στο Prairie View A&M University, άρχισε να ανεβάζει freestyle βίντεο με τον εαυτό της στα μέσα κοινωνικής δικτύωσης. Κέρδισε θαυμαστές αναρτώντας τα freestyle της στο Instagram ενώ ήταν στο κολέγιο. Αναφέρεται στους θαυμαστές της ως «hotties». Αφού πήρε άδεια από το σχολείο, η Pete συνέχισε τις σπουδές της στο Texas Southern University. Αποφοίτησε στις 11 Δεκεμβρίου 2021, με Bachelor of Science στη διοίκηση υγείας.
Υιοθέτησε το καλλιτεχνικό όνομα "Megan Thee Stallion" επειδή την αποκαλούσαν "stallion (επιβήτορα)" στην εφηβεία λόγω του ύψους της (178 cm) και το "χοντρό" σώμα της. οι ηδονικές και αγαλματώδεις γυναίκες στις νότιες Ηνωμένες Πολιτείες ονομάζονται στην καθομιλουμένη επιβήτορες.
Δισκογραφία
Άλμπουμ :
Περιοδείες
(Ως στήριξη)
Βέρα Κομισσαρζέβσκαγια
Η Βέρα Φιοντόροβνα Κομισσαρζέβσκαγια (ρωσικά: Ве́ра Фё́доровна Комиссарже́вская, 8 Νοεμβρίου 1864 - 23 Φεβρουαρίου 1910) ήταν μία από τις δημοφιλέστερες Ρωσίδες ηθοποιούς και θιασάρχες, στα τελευταία χρόνια της Ρωσικής Αυτοκρατορίας. Το επαγγελματικό της ντεμπούτο το πραγματοποίησε το 1893, αφού πρώτα υπήρξε ερασιτέχνης ηθοποιός στου Κονσταντίν Στανισλάφσκι την Καλλιτεχνική και Λογοτεχνική Εταιρεία. Σήμερα, ίσως, είναι περισσότερο γνωστό για την ερμηνεία της στο έργο του Άντον Τσέχωφ, Ο Γλάρος, ως Νίνα, στο θέατρο Alexandrinsky, το 1896. Αν και η γενικότερη παράσταση συνοδεύτηκε από κακές κριτικές, η ερμηνεία της Κομισσαρζέβσκαγια συνάντησε ευρεία αποδοχή και πολύ καλές κριτικές.
Αργότερα στην καριέρα της, η Κομισσαρζέβσκαγια, είναι άξια αναφοράς ως η πατρόνα του ανερχόμενου τότε θεατρικού καλλιτέχνη Βσέβολοντ Μέγιερχολντ. Ο Μέγιερχολντ, μετά τις αποτυχημένες προσπάθειές του, στο να αναδειχθεί στο Θέατρο, με τις συμβολιστικές του αισθητικές, εκείνη τον κάλεσε στο νέο θέατρο της το Komissarjevsky. Κατά τη διάρκεια της βραχύβιας συνεργασίας του, οι δυο τους κατάφεραν να εξελίξουν τις συμβολιστικές αισθητικές του Μέγιερχολντ, ενώ και η Κομισσαρζέβσκαγια, κατάφερε να πρωταγωνιστήσει σε δύο από τις πιο αξιοσημείωτες θεατρικές παραγωγές.
Εξωτερικοί σύνδεσμοι
Κατηγορία:Γυναίκες ηθοποιοί θεάτρου Κατηγορία:Ρωσίδες ηθοποιοί
Α΄ κατηγορία πετοσφαίρισης ανδρών Κύπρου 2019-20
Η Α΄ κατηγορία πετοσφαίρισης ανδρών Κύπρου 2019-20 ήταν η 43η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα διεκόπη λόγω της Πανδημίας COVID-19 στην Κύπρο.
Σύστημα διεξαγωγής
Στο πρωτάθλημα της Α΄ κατηγορίας 2019-20 συμμετείχαν 8 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Οι ομάδες που τερμάτισαν στις τέσσερις τελευταίες θέσεις έδωσαν μεταξύ τους αγώνες play off για την αποφυγή της διαβάθμισης. Οι ομάδες αναμετριόνταν ως εξής: 5η-8η, 6η-7η. Οι ηττημένες των δύο ζευγαριών θα έδιναν αγώνες play off για την ανάδειξη της ομάδας που θα υποβιβαζόταν στην Β΄ κατηγορία 2020-21. Οι άλλες δύο ομάδες έδωσαν αγώνα κατάταξης για την πέμπτη και έκτη θέση.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 4 νίκες (με εξαίρεση την κατάκτηση της τρίτης και της πέμπτης θέση όπου ο αγώνας ήταν μονός). Οι αγώνες των play off ξεκινούσαν από την έδρα της ομάδας που είχε τερματίσει πιο ψηλά στην κατάταξη της πρώτης φάσης και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης.
Η πρωταθλήτρια ομάδα θα εξασφάλιζε συμμετοχή στο Challenge Cup πετοσφαίρισης ανδρών 2019-20.
Σύστημα βαθμολόγησης
Το σύστημα βαθμολόγηση των αγώνων ήταν ως εξής:
Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Αλλαγές σε σχέση με την περίοδο 2018-19
Στο πρωτάθλημα της περιόδου 2019-20 συμμετείχε η πρωταθλήτρια Β΄ κατηγορίας 2018-19, Ένωσις Νέων Παραλιμνίου. Δεν συμμετείχε ο Εθνικός Λατσιών ο οποίος τερμάτισε στην τελευταία θέση του πρωταθλήματος Α΄ κατηγορίας 2018-19 και υποβιβάστηκε στο πρωτάθλημα Β΄ κατηγορίας 2019-20.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Πηγή : Βαθμολογία 2019-20
Αποτελέσματα
Πηγή : Αποτελέσματα 2019-20
Α΄ γύρος
Στον Α΄ γύρο αναμετρήθηκαν οι:
Πηγή : Αποτελέσματα 2019-20
Πέμπτη και έκτη θέση
Για την πέμπτη και έκτη θέση αναμετρήθηκαν η Αναγέννηση Δερύνειας και η ΑΠΟΕΛ σε μονό αγώνα στην έδρα της Αναγέννησης. Η Αναγέννηση κέρδισε με 3-0 σετ και κατέκτησε την πέμπτη θέση.
Πηγή : Αποτελέσματα 2019-20
Υποβιβασμός
Για την αποφυγή του υποβιβασμού θα αναμετρούνταν η ΑΕΚ Καραβά και η Ένωσις Νέων Παραλιμνίου. Οι δύο ομάδες είχαν πετύχει από μία νίκη στην Α΄ φάση. Οι αγώνες αναβλήθηκαν λόγω της Πανδημίας COVID-19 στην Κύπρο. Μετέπειτα το πρωτάθλημα διεκόπη οριστικά.
Πηγή : Αποτελέσματα 2019-20
Διακοπή πρωταθλήματος
Στις 13 Μαρτίου 2020 η ΚΟΠΕ ανακοίνωσε την αναβολή όλων των διοργανώσεων της λόγω της Πανδημίας COVID-19 στην Κύπρο. Στις 16 Μαρτίου 2020 η ΚΟΠΕ ανακοίνωσε τον τερματισμό όλων των διοργανώσεων της για την αγωνιστική περίοδο 2019-2020. Δεν αναδείχθηκε πρωταθλητής. Η Ομόνοια εξασφάλισε συμμετοχή στο Challenge Cup πετοσφαίρισης ανδρών 2020-21. Δεν υποβιβάστηκε καμία ομάδα.
Πηγές
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2019 Κατηγορία:Πετοσφαίριση το 2020
Ιστορικός μύλος του Σανσουσί
Χάρη στον μύθο του Μυλωνά του Σανσουσί (Der Müller von Sanssouci), ο Ιστορικός Μύλος (Historische Mühle) έγινε γνωστός πολύ πέρα από τα όρια του Πότσδαμ της Γερμανίας, και συνδέθηκε ειδικότερα με τον Φρειδερίκο Β΄ της Πρωσίας και το θερινό παλάτι του Σανσουσί.
Ιστορία του μύλου
Μισό αιώνα αργότερα, ο μύλος που ήταν πια ρημαγμένος, έπρεπε να κατεδαφιστεί. Ο νέος μύλος που χρηματοδοτήθηκε από τον Φρειδερίκο Γουλιέλμο Β΄, γιαtί ο μύλος είχε γίνει διάσημος πέρα από τα όρια του Πότσδαμ εξαιτίας του θρύλου. Το έργο ανατέθηκε στον αρχιμάστορα Κορνέλιους Βίλχελμ βαν ντερ Μπος (Cornelius Wilhelm van der Bosch), ο οποίος ανήγειρε μεγαλύτερο μύλο βασισμένο σε Ολλανδικό πρωτότυπο στη θέση του παλιού μύλου.
Μετά την άνοδο στον θρόνο του Φρειδερίκου Γουλιέλμου Δ΄ το 1840, ο αρχιτέκτονας χώρων Πέτερ Γιόζεφ Λενέ (Peter Joseph Lenné), εξωράισε την περιοχή γύρω από τον μύλο. Μαζί με αυτό είχε μελετηθεί και μια θριαμβική οδός για τον βασιλιά, προς τιμήν του Φρειδερίκου Β΄, η οποία όμως υλοποιήθηκε μόνο εν μέρει. Σκόπευε να ενσωματώσει τον Ιστορικό Μύλο σε αυτό το σχέδιο, καθώς ο δρόμος θα περνούσε από την Πύλη του Θριάμβου ανατολικά από το πάρκο του Σανσουσί, και θα περνούσε από το νεόκτιστο Παλάτι του Πορτοκαλεώνα προς το κτήριο Μπελβεντέρε άουφ ντεμ Κλάουσμπεργκ. Η Επανάσταση του Μαρτίου του 1848 όμως και η έλλειψη χρηματοδότησης ματαίωσαν το μεγάλο αυτό σχέδιο.
Το 1858 τελείωσε η μίσθωση του μύλου από τον τελευταίο μυλωνά. Καθώς ο βασιλιά απαγόρευσε σε άλλους υποψηφίους να λειτουργήσουν τον μύλο, αυτός άνοιξε για το κοινό το 1861.
Στο τέλος του Δεύτερου Παγκοσμίου, στις 27 Απριλίου 1945, ένα σοβιετικό τανκ χτυπήθηκε από αντιαρματικό μεταξύ του μύλου και του δρόμου προς το Παλάτι Σανσουσί. Στη μάχη που ακολούθησε ο μύλος και το Ελβετικό σπίτι μπροστά του τυλίχθηκαν στις φλόγες. Και τα δύο κτήρια καταστράφηκαν, ενώ το Ελβετικό σπίτι (Schweizerhaus) δεν ανακατασκευάστηκε ποτέ.
Ανακατασκευή του Ιστορικού Μύλου
Το 1983 το Εμπορικό Επιμελητήριο του Πότσδαμ άρχισε την ανακατασκευή της λίθινης βάσης. Η εργασία αυτή έπρεπε να σταματήσει το 1990 λόγω οικονομικών δυσκολιών. Στο τέλος το 1991 η εργασίες μπόρεσαν να συνεχίσουν χάρη σε δωρεές από το κρατίδιο του Βρανδεμβούργου, του Ιδρύματος της Βόρειας Ρηνανίας-Βεστφαλίας και του τότε Ιδρύματος του Πότσδαμ-Σανσουσί για τα Πρωσικά Παλάτια και Κήπους.
Ο τωρινός μύλος είναι αντίγραφο του μύλου που χρήστηκε μεταξύ του 1787 και 1791 και ο τρίτος λεγόμενος Ιστορικός Μύλος. Χρειάστηκε να σχεδιαστεί από φωτογραφίες και μετρήσεις των θεμελίων των μύλων, για τα σχέδια του Κορνέλιους Βίλχελμ βαν ντερ Μπος δεν υπήρχαν πια διαθέσιμα.
Ο μύλος είναι ιδιοκτησία του Ιδρύματος Βερολίνου-Βρανδεμβούργου για τα Πρωσικά Παλάτια και Κήπους (Stiftung Preußische Schlösser and Gärten Berlin-Brandenburg). Τη λειτουργία του επιβλέπει από το 1995 η Εταιρία Μύλων Βερολίνου-Βρανδεμβούργου (Deutsche Gesellschaft für Mühlenkunde und Mühlenerhaltung), που ιδρύθηκε το 1990.
Από το 1984 αντίγραφο του Ιστορικού Μύλου του Σανσουσί βρίσκεται στον εξωτερικό χώρο του Διεθνούς Μουσείου Ανεμόμυλων και Νερόμυλων στο Γκίφχορν της Γερμανίας Internationales Wind- und Wassermühlen-Museum.